LT
2022 12 19
Europos Sąjungos oficialusis leidinys
L 323/99
KOMISIJOS SPRENDIMAS (ES) 2022/2494 2022 m. gruodžio 9 d. dėl Lietuvos prašymo persvarstyti jos trečiojo ataskaitinio laikotarpio tikslinius veiklos rodiklius patvirtinimo (pranešta dokumentu Nr.
C(2022) 8985) (Tekstas autentiškas tik lietuvių kalba) (Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr.
549/2004, nustatantį bendro Europos dangaus sukūrimo pagrindą (pagrindų reglamentą) (1), ypač į jo 11 straipsnio 3 dalies c punktą,
atsižvelgdama į 2019 m. vasario 11 d.
Komisijos įgyvendinimo reglamentą (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema ir panaikinami įgyvendinimo reglamentai (ES) Nr. 390/2013 ir (ES) Nr. 391/2013 (2), ypač į jo 18 straipsnio 1 dalį,
kadangi:
BENDROSIOS PASTABOS
(1)
Pagal Reglamento (EB) Nr.
549/2004 11 straipsnį turi būti nustatyta oro navigacijos paslaugų (toliau – ONP) veiklos rezultatų gerinimo sistema, įskaitant nacionalinius veiklos rezultatų planus, kuriuose būtų nustatyti privalomi atitinkamo ataskaitinio laikotarpio tiksliniai veiklos rodikliai, derantys su Komisijos patvirtintais Sąjungos masto tiksliniais rodikliais.
Išsamios su tais veiklos rezultatų planais susijusios taisyklės nustatytos Įgyvendinimo reglamente (ES) 2019/317.
Pagal Reglamento (EB) Nr.
549/2004 11 straipsnio 3 dalies c punktą Komisija įvertina, ar valstybių narių nustatyti tiksliniai veiklos rodikliai dera su atitinkamais Sąjungos masto tiksliniais veiklos rodikliais.
(2)
2022 m. balandžio 13 d.
Komisija priėmė Sprendimą (ES) 2022/769 (3), kuriame padarė išvadą, kad į Lietuvos Respublikos (toliau – Lietuva) pateiktą trečiojo ataskaitinio laikotarpio (toliau – AL3) veiklos rezultatų plano projektą įtraukti tiksliniai veiklos rodikliai dera su Sąjungos masto tiksliniais veiklos rodikliais.
Remdamasi Sprendimu (ES) 2022/769, Lietuva pagal Įgyvendinimo reglamento (ES) 2019/317 16 straipsnio a punktą oficialiai priėmė trečiojo ataskaitinio laikotarpio veiklos rezultatų planą.
(3)
2022 m. rugpjūčio 26 d.
Lietuva, remdamasi Įgyvendinimo reglamento (ES) 2019/317 18 straipsnio 1 dalies a punkto ii papunkčiu, pateikė Komisijai prašymą persvarstyti 2022, 2023 ir 2024 kalendorinių metų su maršruto pajėgumu ir maršruto ekonominiu efektyvumu susijusius tikslinius veiklos rodiklius.
(1) OL L 96, 2004 3 31, p. 1.
(2) OL L 56, 2019 2 25, p. 1.
(3) 2022 m. balandžio 13 d.
Komisijos sprendimas (ES) 2022/769 dėl Lietuvos veiklos rezultatų plano projekte, pateiktame pagal Europos Parlamento ir Tarybos reglamentą (EB) Nr.
549/2004, nurodytų tikslinių veiklos rodiklių derėjimo su Sąjungos masto trečiojo ataskaitinio laikotarpio tiksliniais veiklos rodikliais (OL L 139, 2022 5 18, p. 116).